Lilian Brøgger

Lilian Brøgger (født 27. januar 1950 på Fanø) er en dansk illustratør. Hun har særlig tegnet til skolebøker og bildebøker for barn. Hun er blant Skandinavias mest produktive bokillustratører og regnes som en av Danmarks mest betydningsfulle.

 Arbeid 
Lilian Brøgger ble utdannet ved Kunsthåndværkerskolen i København fra 1965 til 1972. Hun debuterte litterært i 1975 med bildeboka Der hvor Linda bor skrevet av Bodil Bredsdorff. Brøgger har siden vært svært produktiv og illustrert over 100 bøker. Hun har samarbeidet med en mengde forfattere, deriblant norske Bjørn Arild Ersland. De kom med Glassklokken sammen i 2010Anmeldelse av Glassklokken (utgitt 2010)  og siden flere titler. Sammen med danske Louis Jensen ble Brøgger nominert til Nordisk råds barne- og ungdomslitteraturpris i 2014 for Halli! Hallo! Så er der nye firkantede historier fra 2012. Hun har også illustrert flere bøker av Kim Fupz Aakeson.

Brøggers illustrasjonene har et variert uttrykk, men viser ofte surrealistiske, viltre og detaljrike motiver med morsomme figurer, særlig dyr. Hun fornyer stadig teknikken, men mange illustrasjoner er strekbaserte tegninger med et grafisk preg, gjerne utført med penn og svart tusj, eventuelt fargelagt med vann- eller dekkfarger.

 Priser (utvalg) 
 2008 – Søren Gyldendals Studierejselegat
  – Dansk Forfatterforenings H.C. Andersen Legat
 1985 – Gyldendals boklegat for barnebokforfattere
 1984 og 2010 – Kulturministeriets Illustratorpris, sist for en moderne tolkning av Goethes brevroman Den unge Werthers lidelser

 Referanser 

 Eksterne lenker 


 Deler av Brødrene Zapata illustrert av Lilian Brøgger, skrevet av Torgeir Rebolledo Pedersen

Kategori:Danske illustratører
Kategori:Personer fra Fanø kommune
Kategori:Fødsler i 1950